stanford-oval/wikipedia huggingface dataset:
Grand Theft Auto V
פיתוח המשחק ושיווק > שחרור קדימונים

ב־2 בנובמבר 2011, החברה שחררה את הקדימון הראשון למשחק, ונתנה למעריצים מבט ראשון למשחק ולעיר שהמשחק יתרחש בה - לוס סנטוס. הטריילר הציג מקומות מוכרים, ואף מעריצים עשו השוואה בין מקומות בטריילר למשחק Grand Theft Auto: San Andreas‏. הטריילר הציג אפשרויות כגון משחק גולף, פיתוח הגוף, טיסה בכלי טיס וכדומה. בקדימון מתנגן השיר "Ogdens' Nut Gone Flake", על ידי הלהקה הבריטית "הפנים הקטנות". נכון למרץ 2023, קדימון זה זכה לכ-86 מיליון צפיות.
את הקדימון השני תכננה מפיצת המשחק לשחרר ב־2 בנובמבר 2012, בדיוק שנה אחרי שחרור הקדימון הראשון. אולם, בשל הפסקת חשמל שנגרמה בעקבות הוריקן סנדי, מידע מהמחשבים של החברה נעלם וזה גרם לדחייה של שחרור הקדימון ל־14 בנובמבר 2012. הקדימון השני התרכז בשלושת גיבורי המשחק, הקשר ביניהם ואזורי המגורים שלהם. בנוסף, בטריילר הוצגו תכונות מהמשחק כמו: מרוצי אופנועי שטח, טניס, צניחה חופשית, מטוסים ורכבות משא שגוררות מכולות מטען ומכליות. בקדימון השתמשו בשיר "Skeletons" של סטיבי וונדר.
ב־מרץ 2013 החלה החברה המפיצה להעצים את הקמפיין למשחק Grand Theft Auto V, וב־30 באפריל 2013 שחררה שלושה קדימונים חדשים שכל אחד מתרכז בדמות אחרת. נוסף לכך, כלי תקשורת דיווחו שהוזמנו לאירוע פרטי של החברה במטרה לצפות במשחק בפעולה בפעם הראשונה.
ב־9 ביולי 2013 יצא סרטון משחקיות ראשון שמראה את המשחק, אורכו של הסרטון הוא 5 דקות. ב־15 באוגוסט יצא קדימון אשר הסביר על מצב מרובה המשתתפים אשר ייכלל במשחק. ב־27 באוגוסט רוקסטאר פרסמה באתרה הרשמי שטריילר חדש יצא לאור בקרוב.
פיתוח המשחק ושיווק > לאחר ההשקה

Grand Theft Auto V זכה לקבל תגובות וביקורות יוצאות דופן, שמעט מאוד משחקי וידאו הגיעו אליהם. לפי האתר האמריקאי Metacritic שאוסף ביקורות, ממוצע הביקורות של המשחק הוא 97 מתוך 100.
בתוך 24 שעות מהשקת המשחק, Grand Theft Auto V הכניס מעל 800 מיליון דולר והציב שיא חדש, שלפניו היה Call of Duty: Black Ops 2 שהכניס 500 מיליון דולר ביומו הראשון. שלושה ימים לאחר ההשקה המשחק הכניס יותר ממיליארד דולר ושבר שיא נוסף, שלפניו היה גם כן Call of Duty: Black Ops 2, שלקחו לו 15 ימים להגיע לרווחים של מיליארד דולר. היה זה שיא של כל הזמנים לתקופה בתעשיות הבידור כולה, שנשבר רק ב-2019 לאחר יציאת הסרט הנוקמים: סוף המשחק. נכון ל־2022, המשחק הוא השני הנמכר ביותר בכל הזמנים לאחר מיינקראפט, עם 160 מיליון עותקים שנמכרו.
ביוני 2020, הוכרז שהמשחק ייצא ל־PlayStation 5 ו־Xbox Series X. לבסוף המשחק יצא לקונסולות אלו ב-15 במרץ 2022.
דמויות > פרוטגוניסטים

בשונה משאר משחקי GTA, ב-GTA V השחקן שולט על שלוש דמויות שונות ולא על דמות אחת.
פרנקלין קלינטון (מדובב ומשוחק על ידי שון פונטנו) - פרנקלין הוא אחד מהפרוטגוניסטים במשחק. חבר בכנופיה האפרו-אמריקנית "The Families" הפועלת בדרום מזרח לוס סנטוס. בילדותו, לפרנקלין לא היה כסף והשכלה. בשלב כלשהו במהלך חייו הצעירים, הוא התחיל חיים של גנגסטר וסוחר סמים אך נעצר רק לזמן קצר כי חברו שילם לו את הערבות. כששוחרר מהכלא, פרנקלין החל לעבוד בתור מעקל בסוכנות מכוניות יוקרה בבעלותו של סמיון יטריאן. סמיון הוא נוכל. במהלך אירועי המשחק, ובאמצע שנות ה-20 לחייו, פרנקלין פוגש במייקל אחרי שמעקל את המכונית של ג'ימי, בנו של מייקל. אחרי זה שניהם עובדים יחד. מייקל רואה פוטנציאל בפרנקלין ונתן לו את הכינוי "הבן שהוא תמיד רצה". אחר כך מייקל מציג את פרנקלין לטרבור פיליפס ואז כל האירועים המרכזיים במשחק מתחילים.
מייקל טאונלי/"דה סנטה" (מדובב ומשוחק על ידי נד לוק) - מייקל הוא אחד מהפרוטגוניסטים במשחק. הוא נמצא בסוף שנות ה-40 לחייו, נשוי לאמנדה ואבא לג'ימי וטרייסי. הוא גם היה שחקן פוטבול בתיכון ונשר מבית הספר בכיתה יא'. מייקל הכיר את טרבור פיליפס בגיל צעיר ושניהם הפכו לחברים טובים וביצעו הרבה פריצות בנק יחד. מייקל פרש מחיי הפשע לאחר שביצע עסקה "מתוקה" עם ה-FIB (גרסה דמיונית של ה-FBI). לאחר העסקה, מייקל ומשפחתו שינו את שם משפחתם מטאונלי לדה סנטה ונעשו עשירים הגרים באחוזה גדולה. עם זאת, היחסים בין מייקל למשפחתו ולחבריו הולכים ומידרדרים. אשתו בקושי סובלת אותו ומבזבזת את כספו וילדיו לא מצליחים לתקשר איתו או להבין אותו. כשהוא מגלה שאשתו בוגדת בו עם מאמן הטניס שלה הוא רודף אחריו והורס בדרך בית יוקרתי שבנוי על צלע הר, לאחר מכן הוא מגלה שהבית שייך למאפיונר מקסיקני שדורש תשלום של 2 וחצי מיליון דולר על הנזק שנגרם לביתו ולא יהרוג את מייקל ואת משפחתו. מייקל מבין שהדרך הקלה ביותר להשיג סכום כסף כזה היא לבצע מעשה שוד, מה שגורר אותו חזרה לחיי הפשע. למייקל יש דילמה קשה בחייו: הוא רוצה להיות איש משפחה מצליח אך באותו הזמן נאלץ להיות בעולם תחתון.
טרבור פיליפס (מדובב ומשוחק על ידי סטיבן אוג) - טרבור הוא אחד מהפרוטגוניסטים במשחק. הוא נמצא בסוף שנות ה-40 לחייו, נולד בבית משוגעים בקנדה, אך מתכחש למולדתו ולמוצאו הקנדי ומתעצבן כשמעירים לו על המבטא שלו או כששואלים מאין הוא, בזמן כלשהו בין סוף שנות ה-80 לתחילת שנות ה-90, כאשר היה בגיל 20, טרבור ניסה להתגייס לצבא בתור טייס קרב, אך לקראת סוף המיונים לטיס הוא נפסל לאחר שאבחון פסיכולוגי קבע כי אינו כשיר להטיס מטוסי קרב והוא אף חולה נפש. זמן קצר לאחר מכן טרבור פוגש את מייקל. שניהם מבינים שהם רוצים להרוויח כסף על ידי שוד בנקים וכספות והם נעשים מקצוענים בתחום. בפרולוג של המשחק אחד ממעשי השוד שלהם משתבש, אחד השותפים לשוד, בראד, נהרג, מייקל נפצע וטרבור מצליח לברוח, אבל נאלץ להתחיל לחיות מאפס מפני שמייקל נכנס לתוכנית להגנת עדים והסגיר את כל הכספים שהיו לו ולטרבור, כמו כן מייקל זייף את מותו ועבר ללוס סאנטוס עם משפחתו תחת שם בדוי, טרבור חשב שמייקל אכן מת ושבראד כלוא במתקן כליאה פדרלי, כשטרבור מגלה שמייקל בחיים הוא נוטר לו טינה על כך ששיקר לו אך בסוף המשחק אם בוחרים ב "משאלת מוות" טרבור ישלים עם מייקל והם יחזרו להיות חברים טובים.
דמויות > מוזרים ופריקים

טוניה - בחורה שצריכה לעבוד בעבור מישהו שקוראים לו "ג'יי-בי" וצריכה לגרור מכוניות למיקום מסוים אבל פרנקלין עושה את כל העבודה בעבורה.
בוורלי (יכול להיהרג) - צלם פפראצי נרקיסיסט אובססיבי לסלבריטאים. הוא מפעיל את עזרתו של פרנקלין באיסוף תמונות שהוא יכול למכור.
האו - בחור שמכיר את פרנקלין, יש לו משימת מרוץ אחת, האו גם עובד ב"לוס סנטוס קוסטיומס" על יד שדה התעופה בלוס סנטוס.
בארי - בחור שתומך בלגליזציה שמשווק ג'וינטים שיגרמו לחלק מהדמויות להזיות משוגעות, מייקל מדמיין חייזרים, וטרוור מדמיין ליצנים (טרוור מפחד מליצנים, מגלים את זה אם משחקים כפרנקלין ויוצאים לבלות עם לאמר וטרוור אז לאמר מוציא ממנו שהוא מפחד מליצנים), אבל פרנקלין לא מדמיין כלום כי פרנקלין מעשן כל כך הרבה עד כדי שזה כבר לא משפיע עליו.
מארי-אן - ספורטאית שלוקחת סטרואידים, שרירית מאוד, עורכת מרוצים עם כל השלושה בנפרד, טרוור מתאהב בה. (עם מייקל היא עושה תחרות ריצה, עם טרוור תחרות אופניים, ועם פרנקלין היא עושה טריאתלון)
דום (נהרג) - פעלולן צניחות שפרנקלין פוגש אחרי שהזה כלב שהוביל אותו לדום (אפשרי כאיש קשר גם בגרסת האונליין של המשחק), דום נהרג בתאונת פעלולים אחרי שקפץ מגדר בלי מצנח וקפץ אל מותו.
"אומגה" - בחור מוזר שצריך 50 חתיכות של חללית חייזרים, וכשהוא מקבל את כולם הוא יוצר מכונית מיוחדת המסוגלת לבצע קפיצות מדהימות.
אפסילון (יכולים להיהרג) - קבוצת אנשים שמייקל עושה איתם מספר משימות ואם מחליטים לבגוד בהם בסוף מקבלים 2,100,000 דולר.
ג'ו וג'וסף (יכולים להיהרג) - צמד שוטרים שאובססיבים מאוד לאמריקה שטרבור מוצא ומצטרף אליהם, מטרתם היא לעצור מהגרים באמריקה, ג'ו הוא אמריקאי וג'וסף הוא רוסי.
קליטוס - צייד ששונא טלוויזיה ולפעמים נשמע עליו מפי מוכר כלי הנשק ב"סנדי שורס".
מוד/מאוד - בחורה שמחפשת גברים וטרבור צריך למצוא אותם לה.
אביגיל (יכולה להיהרג) - (רק אחרי שקונים את חנות הסירות) בחורה שרוצה להוכיח שבעלה נהרג בטעות ומייקל מחפש בשבילה את חלקי הצוללת, בזמן שמייקל מחפש אותם אז יש למייקל צוללת וסירה מסוג דינגי, בסוף מתגלה שבאמת היא רצחה את בעלה ואז מייקל יכול לבחור אם להרוג אותה או לא.
נייג'ל וגברת ת'ורנהיל - בריטים בגיל העמידה שאוהבים סלבריטים ובעלי אוסף של דברי של סלבריטים, טרוור מחפש מזכרות מחמישה מפורסמים ובסוף יש לו בחירה האם להרוג את "אל-די נאפולי".
ג'וש (יכול להיהרג) - מנהל סוכנות דירות שצריך שטרבור יוריד 15 שלטים של סוכנות מתחרה.
גברת פיליפס/אמא של טרבור (נהרגת) - גם נחשבת לאחת התעלומות הגדולות ב-GTA V ולא ידוע אם היא הייתה הזיה של טרבור בעקבות שהתגעגע אליה או שהיא הייתה שם וטרבור לא הספיק לחזור מספיק מהר עד שסוכני ממשלה/אנשים מהכלא לקחו/חטפו אותה בחזרה.
הצייד וביגפוט (ביגפוט יכול להיהרג) - הצייד מחפש את ביגפוט הרבה מאוד זמן ופרנקלין צריך לרדוף אחרי ביגפוט ובסוף מתגלה שביגפוט הוא בחור שהתחזה אל ביגפוט (המשימה נפתחת לאחר שהשחקן גומר 100% של המשחק) ובנוסף לכך אם תמצאו מספר צמחי פיוטה נדירים תוכלו להפוך לביגפוט.
הערות שוליים

1 2  Take-Two losses deeper than forecast, GamesIndustry.biz, ‏2022-11-07 (באנגלית)
↑  Should I Let My Child Play GTA? Advice for Parents and Carers, natterhub.com
↑  Take-Two 'won't annualise' GTA or Red Dead Redemption. מתוך האתר CVG. פורסם בתאריך: 2 בדצמבר 2010.
↑  Are these Grand Theft Auto V domains? מתוך האתר EuroGamer. פורסם בתאריך: 23 במרץ 2011.
↑  Rockstar Registers More Hilarious Grand Theft Auto V URLs. מתוך האתר Playstation Life Style. פורסם בתאריך: 23 במרץ 2011.
↑  Another GTA V Casting Call Leaks Online? מתוך האתר Game Informer. פורסם בתאריך: 29 במרץ 2011.
↑  Is Rush The Codename For Grand Theft Auto V? מתוך האתר Game Informer. פורסם בתאריך: 7 במרץ 2011.
↑  Take-Two casting-call outs GTA character. מתוך האתר EuroGamer. פורסם בתאריך: 29 במרץ 2011.
↑  Grand Theft Auto V officially announced. מתוך האתר CVG. פורסם בתאריך: 25 באוקטובר 2011.
↑  GTA V: Is the logo a clue?. מתוך האתר Official PlayStation Magazine. פורסם בתאריך: 26 באוקטובר 2011.
↑  Rockstar Games officially announces GTA V. מתוך האתר geek. פורסם בתאריך: 25 באוקטובר 2011.
↑  Grand Theft Auto V release date delayed until autumn. מתוך האתר The Gurdian. פורסם בתאריך: 31 בינואר 2013.
↑  New GTA V release tipped to rake in £1bn in sales. מתוך אתר The Scotsman. פורסם ב-8 בספטמבר 2013.
↑  GTA V looks slightly better than San Andreas (Original). מתוך אתר YouTube. פורסם בתאריך: 5 בנובמבר 2011.
↑  ממוצע הביקורות של Grand Theft Auto V על Xbox 360 באתר Metacritic.
↑  ממוצע הביקורות של Grand Theft Auto V על PlayStation 3 באתר Metacritic.
↑  Take Two's GTA V starts strong with $800 mln in first-day sales. מתוך אתר Reuters. פורסם ב-18 בספטמבר 2013.
↑  Grand Theft Auto V sales reach $1 billion in three days. מתוך אתר GameSpot. פורסם בתאריך 20 בספטמבר 2013
| Grand Theft Auto |
| --- | --- | --- |
| משחקים | Grand Theft Auto • Grand Theft Auto 2 • Grand Theft Auto III • Grand Theft Auto: Vice City • Grand Theft Auto: San Andreas •  Grand Theft Auto Advance • Grand Theft Auto: Liberty City Stories • Grand Theft Auto: Vice City Stories • Grand Theft Auto IV • Grand Theft Auto: Chinatown Wars • Grand Theft Auto V (Grand Theft Auto Online) • Grand Theft Auto VI |  |
| הרחבות | Grand Theft Auto: London 1969 • Grand Theft Auto: London 1961 • GTA IV: The Lost And Damned • Grand Theft Auto: The Ballad of Gay Tony |  |
| מקומות | Liberty City • Vice City • Los Santos |  |
| --- | --- |
בקרת זהויות :  BnF: cb167781376 (data)  SUDOC: 234293047  VIAF: 309580953   WorldCat (עם VIAF): 309580953 
תמונה מהקדימון
ארגון (יסוד)

אַרְגּוֹן (Argon) הוא יסוד ממשפחת הגזים האצילים שסמלו הכימי Ar ומספרו האטומי 18.
תכונות

ארגון הוא גז חסר צבע וריח בצורתו הגזית והנוזלית והוא מסיס במים פי 2.5 מחנקן או חמצן.
לא ידוע על קיומן של תרכובות ארגון בטבע.
בשנת 2000 דיווחו מדענים מאוניברסיטת הלסינקי על ייצור התרכובת HArF. ארגון יכול ליצור עם מים מבנה שבו אטום ארגון כלוא ברשת מולקולות מים. חישובים תאורטיים וסימולציות מחשב חוזות קיום אפשרי של תרכובות ארגון יציבות, אבל בינתיים לא נמצאה דרך לייצר אותן באופן סינתטי.
גז ארגון הוא אינו רעיל אך בנשימה ישירה עלול להחליף את החמצן בריאות (בדומה להליום).
שימושים

שימוש נפוץ בארגון הוא מילוי נורות להט, מכיוון שהוא אינו מגיב עם חוט הלהט אפילו בטמפרטורות גבוהות. שימושים נוספים:
ארגון משמש כגז אינרטי להגנה מפני חמצון ותגובות אחרות במגוון שימושים, כגון ייצור וריתוך של טיטניום ויסודות פעילים אחרים, גידול גבישי צורן וגרמניום ויישומים אחרים.
לארגון נוזלי שימוש בפרוצדורות רפואיות כמו למשל חיסול רקמה סרטנית על ידי קירור קיצוני.
מסמך החוקה המקורי של ארצות הברית מוצג לקהל במכל שקוף שמכיל ארגון במקום אוויר, וכך נמנע ריקבון הנייר.
פלזמה של ארגון משמשת בתהליכים במיקרואלקטרוניקה, בליטוש עדין של דגמי מיקרוסקופ אלקטרונים חודר, ובמגוון יישומים אחרים במחקר מדעי.
גז ארגון משמש כמבודד רעשים בחלונות בעלי זיגוג כפול ומוזרק בלחץ לתוך הרווח בין שתי הזכוכיות של החלון.
כגז הדלקה בנורות פולואורסצנטיות, נורות כספית ונורות מתכת הליד.
היסטוריה

מקור השם ארגון הוא מהמילה היוונית: Argos שמשמעותו "לא פעיל". השם הוענק ליסוד על ידי ויליאם רמזי. היסוד התגלה לראשונה על ידי הנרי קוונדיש ב-1785 כאשר ערך ניסוי. קוונדיש לא הקדיש זמן ומחשבה ליסוד שמצא, לא היה בטוח כי אכן מדובר ביסוד, והתעלם ממנו כליל. הארגון זוהה רק ב-1894 על ידי הכימאים הבריטים לורד ריילי (Lord Rayleigh) וויליאם רמזי.
צורה בטבע

הארגון מרכיב כ-0.934% מאטמוספירת כדור הארץ והוא הגז האציל הנפוץ ביותר על פניו. הוא מופק כשמנזלים אוויר ומפרידים את מרכיביו. אטמוספירת מאדים מכילה 1.6% ארגון. גשושית המחקר "הויגנס" גילתה נוכחות ארגון באטמוספירת טיטאן, ירחו הגדול ביותר של שבתאי.
הערות שוליים

↑  Leonid Khriachtchev, Mika Pettersson, Nino Runeberg, Jan Lundell & Markku Räsänen (2000). "A stable argon compound". Nature. 406: 874–876. doi:10.1038/35022551.{{cite journal}}:  תחזוקה - ציטוט: multiple names: authors list (link)
↑  Perkins, S. (26 באוגוסט 2000). "HArF! Argon's not so noble after all – researchers make argon fluorohydride". Science News. {{cite news}}:  (עזרה)
| --- | --- |
בקרת זהויות :  NLI: 987007295519905171  BnF: cb119700051 (data)  GND: 4142990-4  LCCN: sh85007108  LNB: 000328279  NARA: 10639898  NDL: 00575518
דיאוקסיריבוז

| --- | --- |

דיאוקסיריבוז: צורה פתוחה
 
 שם סיסטמטי:  2-deoxy-d-ribose
 כתיב כימי:  C₅H₁₀O₄ 
 מסה מולרית:  134.13 גרם/מול
 מספר CAS:  533-67-5
 טמפרטורת היתוך:  91 °C   364.15 K
 
דיאוקסיריבוז (Deoxyribose) הוא חד-סוכר שנוסחתו C5H10O4, דיאוקסיריבוז נוצר מהסרה של קבוצת OH מפחמן 2 של ריבוז ומכאן שמו ("דה־אוקסי" = נטול חמצן). דיאוקסיריבוז הוא מרכיב של דיאוקסינוקלאוטידים המרכיבים את ה-DNA. זהו פנטוז שיש בו קבוצת אלדהיד על פחמן מספר 1 במצב הפתוח כך שהוא אלדוז וסוכר מחזר. בתמיסה הדיאוקסירויבוז נמצא בשיווי משקל בין צורת טבעת משושה deoxyribopyranose, הצורה הפתוחה ובצורת טבעת מחומשת deoxyribofuranose
שיווי המשקל בתמיסה בין 3 הצורות של דיאוקסיריבוז: טבעת מחומשת, מולקולה קווית וטבעת משושה
במערכות ביולוגיות מוצאים רק את האננטיומר D של דיאוקסיריבוז המונצר מחיזור אנזימטי של ריבוז 5 פוספט.
דיאוקסיריבוז הוא מרכיב בדיאוקסינוקלאוטידים היוצרים את הDNA. ההבדל בין ריבוז שהוא מרכיב בנוקלאוטידים של RNA לדיאוקסיריבוז - העדר חמצן בפחמן 2 אחראי לגמישות של גדיל הDNA ומכאן ליכולתו ליצור סליל כפול ארוך ולהתקפל למבנה קומפקטי בכרומוזומים של תאים אאוקריוטים.
אינטרפרומטר פברי-פרו

אינטרפרומטר פברי-פרו (מכונה לעיתים "אטלון") הוא מכשיר אופטי המורכב משני מישורים (מראות) מקבילים, בעלי מקדמי החזרה גבוהים, הממוקמים במרחק קטן זה מזה.
המישורים יכולים להיות ממוקמים במרחק d אחד מהשני, הנע באופן טיפוסי בין מספר מילימטרים למספר סנטימטרים בודדים.
אם המרווח d יכול להשתנות על ידי תזוזה מכנית של אחת המראות, אזי זהו האינטרפרומטר; אך אם זוג המראות המקבילות מקובעות במקום, מכונה המכשיר בשם "אטלון".
מכשיר זה נבנה לראשונה על ידי שארל פברי ואלפרד פרו בסוף המאה ה-19. מלבד היותו מכשיר המשמש לספקטרוסקופיה עם כושר הפרדה גבוה (נתח תדרים), הוא משמש גם כחלל תהודה עבור הלייזר הבסיסי (מהוד אופטי).
תיאור כללי

אינטרפרומטריה היא תחום המתבסס על תופעת ההתאבכות בין גלים.
תבנית ההתאבכות נוצרת למשל על ידי פיצול קרן אור אחת לשתי אלומות אור כאשר כל אחת מהן עוברת דרך אופטית שונה ואיחוד הקרניים המפוצלות חזרה.
מהוד אופטי (אינטרפרומטר) מורכב מזוג מראות מישוריות מקבילות המחזירות חלקית והמרוחקות במרחק של מילימטרים עד סנטימטרים בודדים זו מזו.
ההארה מושגת על ידי הצבת מקור אור נקודתי במישור מוקד של עדשה מרכזת הגורמת לקרני האור להיות מקבילות זו לזו. לאחר מכן קרני האור עוברות דרך המהוד האופטי ודרך עדשה מרכזת לקבלת תבנית ההתאבכות הנוצרת בצורת טבעות מעגליות. חדות הטבעות הללו תלויה במידת ההחזרה של המראות המישוריות במהוד, ככל שמידת ההחזרה גבוהה יותר כך החדות ויכולת ההבחנה בין טבעות ההתאבכות גבוהה יותר.
יישומים

פילטרים דו צבעיים בנויים ממערך של סדרת אינטרפרומטרים (אטלון) על משטח אופטי. לפילטרים הללו לרוב יש פסי העברה והחזרה מדויקים יותר מאשר לפילטרים אחרים בעלי יכולת בליעה. בתכנון נכון, הפילטרים הדו-צבעיים יכולים להחזיר אורכי גל לא רצויים ולכן הם בעלי יתרון על פני פילטרים בעלי יכולת בליעה. השימוש בפילטרים דו-צבעיים הוא נרחב, ומצוי במכשור אופטי רב כגון מקורות אור, מצלמות, ציוד אסטרונומי ומערכות לייזר.
מכשירי מדידה אופטיים עושים שימוש באינטרפרומטרי פברי פרו בעלי תחום ספקטרלי חופשי (Free Spectral Range) מסוגלים לקבוע את אורך הגל של האור בדיוק רב.
מהודי לייזר מתוארים לרוב כמהוד פברי פרו, על אף שלרוב אחת המראות של מהוד הלייזר היא מראה מחזירה באופן מלא (100% החזרה).
אטלונים המצויים במהודי לייזר משמשים לרוב ליצירת לייזרים חדי אופן.
ניתן לעשות שימוש באינטרפרומטר פברי פרו ליצירת ספקטרומטר המסוגל להבחין באפקט זימן, כאשר הקווים הספקטראליים בספקטרומטר רגיל קרובים מדי ולא ניתנים להבחנה.
באסטרונומיה עושים שימוש באטלון כדי לברור מעבר אטומי יחיד בהדמיה, למשל המעברים H-alpha בשמש ו-Ca-K בשמש.
בזיהוי גלי כבידה נעשה שימוש במהוד פברי פרו על מנת לשמור את הפוטונים במשך כמילי-שנייה אחת בין שתי המראות, ובמשך זמן זה וניתן להבחין בתגובה בין גלי הכבידה לגלי האור.
מהלך הקרניים

קרן אור (גל אלקטרומגנטי) נכנסת לאינטרפרומטר ומתקדמת ימינה לאורך ציר המהוד.
חלק מהקרן מועבר החוצה דרך מראה 2 וחלק אחר מוחזר ממראה 2 ומתקדם חזרה למראה 1, ומשם מוחזר שוב לכיוון מראה 2 וחוזר חלילה (איור 1).
כתוצאה מכך מתקבלות קרניים מקבילות ביציאה מהאינטרפרומטר, שאותן ניתן לרכז באמצעות עדשה, ולקבל את תבנית ההתאבכות.
המערכת נמצאת באוויר:  n=1, וכמו כן מחוק שימור האנרגיה מתקיים:  |r|^{2}+|t|^{2}+|a|^{2}=1,
כאשר  r,  t הם מקדמי החזרת השדה והעברת השדה בהתאמה.
a מייצג את הפסדי האנרגיה שלרוב ניתנים להזנחה, הפסדים אלו נגרמים כתוצאה מהפסדי בליעה לפי חוק בר-למברט וכתוצאה מפיזורים וכתוצאה מהפסדי עקיפה הנגרמים בגלל חוסר האידיאליות של המראות וגודלם הפיזי המוגבל.
עבור מצב בו אין הפסדי אנרגיה נקבל:  |r|^{2}+|t|^{2}=1. נוכל תמיד להתייחס אל מקדמי ההחזרה כממשיים חיוביים.
מהלך הקרניים > השדה של הגל האלקטרו-מגנטי

השדה הנכנס הוא  E_{in}=U_{in}\exp[jwt], כאשר  w הוא התדר הזמני של הגל המתקדם, ובאופן כללי  j={\sqrt {-1}}.
השדה השקול במוצא נתון על ידי חיבור סקלארי של השדות החלקיים העוברים:  E_{out}=\left[\sum _{i=0}^{\infty }U_{out,i}\right]\exp[jwt].
U_{out}=\sum _{R}U_{R}=\left[t_{1}t_{2}\exp[-jkd]+t_{1}t_{2}\exp[-jkd]r_{1}r_{2}\exp[-2jkd]+...\right]U_{in}
לפי סכום סדרה הנדסית נקבל:
U_{out}={\frac {t_{1}t_{2}\exp[-jkd]}{1-r_{1}r_{2}\exp[-2jkd]}}U_{in}
כאשר  k הוא וקטור הגל, וגודלו  |{\vec {k}}|={\frac {2\pi }{\lambda }}.
מהלך הקרניים > מקדם העברת ההספק

היחס בין העוצמה העוברת לבין העוצמה הפוגעת, כלומר מקדם העברת ההספק, הוא:
 T_{out}=\left|{\frac {U_{out}}{U_{in}}}\right|^{2}={\frac {I_{t}}{I_{i}}}={\frac {|t_{1}|^{2}|t_{2}|^{2}}{|1-r_{1}r_{2}exp[-2jkd]|^{2}}}={\frac {|t_{1}|^{2}|t_{2}|^{2}}{\left[1+{\frac {4r_{1}r_{2}\sin ^{2}(kd)}{(1-r_{1}r_{2})^{2}}}\right](1-r_{1}r_{2})^{2}}}
נגדיר:  F=\left({\frac {2{\sqrt {r_{1}r_{2}}}}{1-r_{1}r_{2}}}\right)^{2} וכמו כן נגדיר את מקדם העידון (Finesse):
 {\hat {F}}={\frac {\pi {\sqrt {F}}}{2}} ונקבל:
T_{out}={\frac {|t_{1}|^{2}|t_{2}|^{2}}{\left[1+\left({\frac {2{\hat {F}}}{\pi }}\right)^{2}\sin ^{2}(kd)\right](1-r_{1}r_{2})^{2}}}
העברת הספק מקסימלית תתרחש כאשר יתקיים:
 kd=m\pi
\Leftarrow 
 d={\frac {\pi m\lambda }{2\pi }}=m{\frac {\lambda }{2}}
,כאשר  m מספר ממשי שלם.
כלומר כאשר המרחק בין המראות הוא כפולה שלמה של חצי אורך גל מתקבל רזוננס (כלומר כל הגלים היוצאים באותו כיוון בעלי אותה פאזה).
העברת הספק מינימלית תתרחש כאשר יתקיים  \sin ^{2}(kd)=1:
2kd=\pi +2\pi m
\Leftarrow 
 d=m{\frac {\lambda }{2}}+{\frac {\lambda }{4}}
לעיתים נוח להשתמש במונחים של התדר האופטי ולכן נגדיר:  v_{F}={\frac {c}{2nd}}
,כאשר  n הוא מקדם השבירה.
אז ניתן לרשום:  kd={\frac {2\pi n}{\lambda }}d={\frac {2\pi nv}{c}}d=\pi {\frac {v}{v_{F}}}
ונקבל:
 T_{out}(v)={\frac {|t_{1}|^{2}|t_{2}|^{2}}{\left[1+\left({\frac {2{\hat {F}}}{\pi }}\right)^{2}\sin ^{2}({\frac {\pi v}{v_{F}}})\right](1-r_{1}r_{2})^{2}}}
לפיכך קיבלנו כי  v_{F}, נקרא גם (Free Spectral Range (FSR, הוא המחזור של  T_{out}(v).
מקסימום מתקבל עבור  v_{q}=qv_{F} כאשר  q הוא מספר ממשי שלם
ומינימום מתקבל עבור  v_{q}=(q+{\frac {1}{2}})v_{F} .
חצאי הגובה המקסימלי יתקבלו עבור  \left({\frac {2{\hat {F}}}{\pi }}\right)^{2}\sin ^{2}({\frac {\pi v}{v_{F}}})=1.
עבור  {\hat {F}}>>1
נקבל:  v_{\frac {1}{2}}^{\pm }=qv_{F}\pm {\frac {v_{F}}{2{\hat {F}}}},
לכן נקבל שמלוא הרוחב בחצי הגובה הוא:  FWHM(FullWidthHalfMaximum)=\triangle v=v_{\frac {1}{2}}^{+}-v_{\frac {1}{2}}^{-}={\frac {v_{F}}{\hat {F}}}
עוצמת האור העובר תלויה בפאזה היחסית  \phi  הנוצרת בין הגלים היוצאים ומשפיעה על ההתאבכות ביניהם. הפאזה היחסית הזו פרופורציונית לתדר האופטי  v. העוצמה  I היא פונקציה מחזורית של  \phi , ומקבלת ערך מקסימום כאשר  \phi =2\pi m. ככל שמקדם העידון גבוה יותר כך מקבלים פיקים צרים יותר וסף מינימום נמוך יותר. כך ניתן להשתמש באינטרפרומטר פברי פרו לצורך פילטר צר סרט.
כניסת האור בזווית וכושר הפרדה כרומטי

כאשר מקור ההארה רחב והקרניים נכנסות בזווית אל האינטרפרומטר (אטלון) אז נוצרות תבניות התאבכות טבעתיות המאפשרות יכולת הפרדה כרומטית עבור אורכי גל שונים. לרוב משתמשים בעדשות לפני המהוד ולאחריו, על מנת שהקרניים היוצאות יתמקדו באזור מסוים.
התנאי למקסימה בהעברה הוא:  2d\cos(\theta )=m\lambda , וכל הנקודות המצויות על המעגל מקיימות אותו. כאשר מקור האור אינו מונוכרומטי נוצרת מערכת של מעגלי התאבכות לכל אורך גל בנפרד, ויהיה ניתן להבחין בין שתי טבעות התאבכות בסדר  m השייכות לאורכי גל שונים אם הן רחוקות אחת מהשנייה כך שלפחות הן משיקות החל ממחצית מעוצמתן:
נגדיר:  \delta ={\frac {2\pi }{\lambda }}2nd\cos(\theta ) ונקבל, בדומה לפיתוח הקודם:
 \left|{\frac {U_{out}}{U_{in}}}\right|=\left|{\frac {t_{1}t_{2}}{1-r_{1}r_{2}\exp[-j\delta ]}}\right|
לכן מקדם העברת ההספק, כלומר היחס בין העוצמה העוברת  I_{t} לעוצמה הפוגעת  I_{i} יהיה:
 {\frac {I_{t}}{I_{i}}}=\left|{\frac {U_{out}}{U_{in}}}\right|^{2}={\frac {|t_{1}|^{2}|t_{2}|^{2}}{1+r_{1}^{2}r_{2}^{2}-2r_{1}r_{2}\cos(\delta )}}=\left({\frac {|t_{1}||t_{2}|}{1-r_{1}r_{2}}}\right)^{2}{\frac {1}{1+\left({\frac {2{\sqrt {r_{1}r_{2}}}}{1-r_{1}r_{2}}}\right)^{2}\sin ^{2}({\frac {\delta }{2}})}}
כאשר נגדיר בשנית  F=\left({\frac {2{\sqrt {r_{1}r_{2}}}}{1-r_{1}r_{2}}}\right)^{2} ונניח שימור אנרגיה ללא בליעה  (|r|^{2}+|t|^{2}=1) נוכל לרשום:
 {\frac {I_{t}}{I_{i}}}={\frac {1}{1+F\sin ^{2}({\frac {\delta }{2}})}}
הגודל  [1+F\sin ^{2}({\frac {\delta }{2}})]^{-1}\equiv A(\theta )
מוגדר כפונקציית איירי (Airy function) ומייצג למעשה את העוצמה העוברת היחסית. ניתן לראות כי נקודות המקסימום מתקבלות עבור  \sin ^{2}({\frac {\delta }{2}})=0,
כלומר כאשר:  {\frac {\delta }{2}}=m\pi \Rightarrow \delta =2m\pi ,
והן הולכות ונעשות צרות יותר ככל ש-  F גדל, כלומר  r_{1}r_{2} גדל.
כושר ההפרדה הכרומטי (Chromatic Resolving Power) מוגדר לפי:
 CRP\equiv {\frac {\lambda }{\triangle \lambda }}={\frac {\pi m{\sqrt {F}}}{2}}={\frac {m\pi {\sqrt {r_{1}r_{2}}}}{1-r_{1}r_{2}}}
וניתן לראות כי ככל שמקדמי ההחזרה גדלים כך משתפרת הרזולוציה הכרומטית, כיוון שהטבעות נעשות צרות יותר, אך יחד עם זאת עוצמת האור העובר נחלשת.
ראו גם

אינטרפרומטריה
לקריאה נוספת

Eugene Hecht, OPTICS Fourth Edition, Addison Wesley-Pearson Education, 2002
Bahaa E. A. Saleh, Malvin Carl Teich, Fundamentals of Photonics, A Wiley-Interscience Publication - John Wiley & Sons, INC, 1991
אינטרפרומטר פברי-פרו, שימוש בזוג משטחים אופטיים, מחזירים חלקית, מקבילים בהטיה קלה. מוצגות תמונות עבור מידת החזרה נמוכה (תמונה שמאלית, מקדם החזרה 4%) ומידת החזרה גבוהה (תמונה ימנית, מקדם החזרה 95%).
איור 1: אינטרפרומטר פברי-פרו
איור 2: העוצמה כפונקציה של התדר
מקדם ההעברה של האטלון כפונקציה של אורך הגל. מקדם עידון גבוה (הקו האדום) מציג שיאים חדים יותר וערך מינימלי נמוך יותר של העברה מאשר מקדם עידון נמוך (הקו הכחול).
גוגל קארדבורד

גוגל קארדבורד לפני קיפול
הגוגל קארדבורד (באנגלית: Google Cardboard) היא מסכת מציאות מדומה שפועלת על ידי הכנסת טלפון חכם לתוך חריץ המיועד לכך במסכה. הוא פותח על ידי גוגל והוצג בפעם הראשונה לציבור הרחב ב-2014 בסן פרנסיסקו. המסכה מאפשרת צפייה בתמונות ובסרטונים ולשחק במשחקים של מציאות מדומה שנוצרו על ידי יישומים ספציפיים.
המכשיר מגיע בצורת מסכה המכסה את העיניים, שבתוכה טלפון חכם משמש כמסך. אין לה רצועות, ועל המשתמש לשמור אותה בגובה העיניים במהלך השימוש.
הגוגל קארדבורד הומצא על ידי שני צרפתים: דוד קוז ודמיאן הנרי, שניהם עובדים במכון לתרבות גוגל בפריז.
גוגל קארדבוארד מורכבת
גוגל מפרסמת באופן חופשי את הפריסה והמדריך של ה"גוגל קארדבורד" באתר האינטרנט שלה, וכך זה מאפשר לכל אחד לבנות את "הקארדבורד" שלו.
כשהמוצר יצא בתחילה, פורסם שגוגל עשתה זאת כהתרסה כנגד פייסבוק שפיתחה משקפי מציאות מדומה יקרים מאוד וגוגל הראתה שאפשר לעשות זאת מחתיכת קרטון פשוטה.
חומרים

המסכה בעיקרה היא חתיכת קרטון שמוסיפים לה את הפריטים הבאים :
רצועות ולקרו
שתי עדשות (חובה)
מגנט
גומי
תג NFC
יישומים

כשיצא לציבור הרחב, ה"גוגל קארדבורד" נחשף עם כמה יישומים תואמים כולל Google Earth, גוגל מפות ו-YouTube.
יישום זה גם עודכן בסוף שנת 2014, וכעת מציע ספריית יישומים תואמים עם ה"גוגל קארדבורד".